**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง)**

**ครั้งที่ 4/2562**

**วันพฤหัสบดีที่ 18 กรกฎาคม 2562 เวลา 13.00 น.**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

-----------------------

**ผู้เข้าประชุม**

1. นายเรวัต ประสงค์ ผู้ว่าราชการจังหวัดอ่างทอง (ประธาน)

2. นายประมวล มุ่งมาตร รองผู้ว่าราชการจังหวัดอ่างทอง

3. นายสมยศ พุ่มน้อย ปลัดจังหวัดอ่างทอง

4. นางสาววีรวรรณ จันทนเสวี หัวหน้าสำนักงานจังหวัดอ่างทอง

5. นางสาวอรุณ สว่างสินอุดมชัย คลังจังหวัดอ่างทอง

6. นายวิวัตห์ชัย พันธุ์วา เกษตรและสหกรณ์จังหวัดอ่างทอง

7.นายพิสุทธิศักดิ์ กมลคุปติสกุล แทน อุตสาหกรรมจังหวัดอ่างทอง

8. นายพสิษฐ์ พรหมภักดี พาณิชย์จังหวัดอ่างทอง

9. นางกฤติยา ทรัพยะโตษก ประชาสัมพันธ์จังหวัดอ่างทอง

10. นายศักดิ์ชัย เสนาพรหม ท่องเที่ยวและกีฬาจังหวัดอ่างทอง

11. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

12. นางสาวชลทิพา ไตรพัฒน์ เลขาธิการหอการค้าจังหวัดอ่างทอง

13. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

14. นายสมพงษ์ คงแช่มดี เลขาสภาอุตสาหกรรมท่องเที่ยวจังหวัดอ่างทอง

15. นางสุธีรา พรภักดีเทวะนุกูล แทน ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด

สำนักงานจังหวัดอ่างทอง

**ผู้ไม่มาประชุม**

1. ท้องถิ่นจังหวัดอ่างทอง ติดราชการ

2. ผู้อำนวยการวิทยาลัยเทคนิคอ่างทอง ติดราชการ

3. ประธานสภาอุตสาหกรรมจังหวัดอ่างทอง ติดภารกิจ

4. เลขาธิการสภาอุตสาหกรรมจังหวัดอ่างทอง ติดภารกิจ

5. ประธานชมรมธนาคารจังหวัดอ่างทอง ติดภารกิจ

6. เลขานุการชมรมธนาคารจังหวัดอ่างทอง ติดภารกิจ

**ผู้เข้าร่วมประชุม**

1. นายเมธา การกสิขวิธี แทน นายแพทย์สาธารณสุขจังหวัดอ่างทอง

2. นายสิทธิพล น้อมธงไทย แทน ปศุสัตว์จังหวัดอ่างทอง

3. นายไพศาลสุขปุณพันธ์ ประมงจังหวัดอ่างทอง

4. นายเอกพจน์ เจริญพานนท์ แทน สหกรณ์จังหวัดอ่างทอง

5. นางประภาเพ็ญ ศุภราช พลังงานจังหวัดอ่างทอง

6. นางประทีป ตัณฑะตะนัย แทน พัฒนาการจังหวัดอ่างทอง

7. นางสาวธีรานาฎ ปิยวินท์ แรงงานจังหวัดอ่างทอง

8. นายวิเชียร ชุ่มชวย ประธานสาขาสมาคมสภาผู้สูงอายุแห่งประเทศไทยฯ

9. นายทรงพล พูลสวัสดิ์ ประธานสภาเกษตรกรจังหวัดอ่างทอง

10. นายสุรเดช ศรีคำมูล แทน โยธาธิการและผังเมืองจังหวัดอ่างทอง

11. นายธเนศ วีระสัย แทน วัฒนธรรมจังหวัดอ่างทอง

12. นางเตือนใจ คงสมบัตร พัฒนาสังคมและความมั่นคงของมนุษย์จังหวัดอ่างทอง

13. นางสาวพรรณพร จันทร์ดี แทน สถิติจังหวัดอ่างทอง

14. นายศักดิ์ดา บรรดาศักดิ์ นายอำเภอเมืองอ่างทอง

15. นายปริญญา เขมะชิต นายอำเภอวิเศษชัยชาญ

16. นายศราวุธ  นิลกาญน์ แทน นายอำเภอโพธิ์ทอง

17. นางสาวเบญจวรรณ ฟักแก้ว นายอำเภอป่าโมก

18. ว่าที่ร้อยโท อรรถชล ทรัพย์ทวี นายอำเภอไชโย

## 19. นายนรบดี เรืองอนันต์ แทน นายอำเภอแสวงหา

20.ร้อยตำรวจตรีหญิงสายสุนี ยมานันท์ นายอำเภอสามโก้

21. นายชูศักดิ์ ศรีราชา นายกสมาคมส่งเสริมการท่องเที่ยวจังหวัดอ่างทอง

22. นางสาวสาวกฤติยา ศศะภูริ เจ้าหน้าที่วิเคราะห์นโยบายและติดตามประเมินผล

สำนักงานจังหวัดอ่างทอง

23. นางสาวนุชศรา เกิดแดง เจ้าหน้าที่วิเคราะห์และติดตามประเมินผล

สำนักงานจังหวัดอ่างทอง

**เปิดประชุมเวลา** 13.00 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** ตามที่จังหวัดอ่างทอง ได้จัดโครงการอบรมเชิงปฏิบัติการเสริมสร้างความรู้ความเข้าใจในการจัดทำยุทธศาสตร์การพัฒนาจังหวัดอ่างทองตามกลุ่มภารกิจ (Cluster) ประจำปีงบประมาณ พ.ศ. 2562 ระหว่างวันที่ 6 – 7 กรกฎาคม 2562 ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง และไมด้า รีสอร์ท กาญจนบุรี จังหวัดกาญจนบุรี เพื่อจัดทำยุทธศาสตร์และวิเคราะห์ปัญหาอุปสรรคแล้วนั้น

ในช่วงหลังวันที่ 12 สิงหาคม 2562 จังหวัดอ่างทองจะจัดประชุมเพื่อสรุปผลการจัดทำยุทธศาสตร์ฯ และเชิญทุกภาคส่วนราชการ คณะกรรมการ กรอ.จ.อท. และคณะกรรมการ ก.บ.จ.อท. เพื่อเตรียมจัดทำคำของบประมาณ ประจำปีงบประมาณ พ.ศ. 2564 โดยมีนโยบายให้อำเภอ ทุกอำเภอ สภาอุตสาหกรรมจังหวัดอ่างทอง สภาอุตสาหกรรมการท่องเที่ยวจังหวัดอ่างทอง ลงพื้นที่สำรวจ เพื่อรับทราบปัญหา ในพื้นที่ก่อนจัดทำคำของบประมาณ

สำหรับในช่วงเช้าของวันนี้กระทรวงมหาดไทยได้จัดประชุมหารือข้อราชการสำคัญของกระทรวงมหาดไทย ผ่านระบบวีดิทัศน์ทางไกล จึงได้รับฟังนโยบายและแนวทางในการแก้ไขปัญหา สำหรับอำเภอวิเศษชัยชาญ อำเภอโพธิ์ทอง และอำเภอแสวงหา พบปัญหาเรื่องผักตบชวาซึ่งปัญหานี้ทางจังหวัดจึงมีแนวคิดที่จะจัดซื้อโป๊ะ เพื่อกำจัดวัชพืช และผักตบชวา ปัญหาเรื่องต้นไม้ รวมถึงหญ้าที่ขึ้นรกบริเวณริมทาง ไม่อยากให้รอการช่วยเหลือจากแขวงทางหลวง หรือแขวงทางหลวงชนบทเพียงอย่างเดียว จึงมีแนวคิดที่จะจัดซื้อเครื่องตัดหญ้าไว้ใช้สำหรับอำเภอ อำเภอ ละ 2 เครื่อง ในช่วงเดือนสิงหาคม 2562 ขอให้มาร่วมกันจัดทำยุทธศาสตร์เพื่อการพัฒนาจังหวัดอ่างทอง ต่อไป

จึงขอให้คณะกรรมการ กรอ.จ.อท. คิดและนำเสนอการแก้ไขปัญหาโดยให้เสนอผ่านผ่านนายอำเภอ ทุกอำเภอ และสรุปข้อมูลแจ้งที่ประชุมกรมการจังหวัดอ่างทอง

ปัจจุบันตลาดปลามีอุปกรณ์แปรรูปอาหารแล้วหรือไม่ให้สำนักงานประมงจังหวัดอ่างทองตรวจสอบการแปรรูปปลาแบบสูญญากาศ และขอเสนอให้หอการค้าจังหวัดอ่างทองขยายการจัดงาน “ใต้ร่มโพธิ์ทอง หอการค้าแฟร์อ่างทอง ครั้งที่ 3 ที่จัดขึ้นระหว่างวันที่ 12 – 17 กรกฎาคม 2562 ขยายไปถึงวันที่ 20 กรกฎาคม 2562 เนื่องจากนักท่องเที่ยวต่างมาไหว้พระ และเข้าเที่ยวชมในงานเป็นจำนวนมาก ซึ่งสิ่งที่สำคัญคือการประชาสัมพันธ์การจัดงานหากมีการกดไลค์ กดแชร์ งานจะเป็น ที่รู้จักมากยิ่งขึ้น และในพื้นที่วัดขุนอินทประมูลมีต้นไม้ต่างๆ หลายชนิด มีนักท่องเที่ยวและผู้ที่สนใจต่างเข้าไปซื้อเป็นจำนวนมาก จึงมองในอนาคตว่า อนาคตต้องเป็นโลก สีเขียว มีบ่อดิน บ่อทราย มีต้นไม้ ไม้พยุง ไม้มะค่าโมง ไม้โกงกาง ปลูกไว้ และในส่วนของการจดลิขสิทฺธิ์ ฝากหัวหน้าส่วนราชการ คณะกรรมการ กรอ.จ.อท. ต้องร่วมกันคิดเรื่องการจดลิขสิทธิ์ให้กับสินค้าของจังหวัดอ่างทอง อาทิ มะม่วงสามโก้ จะมีผลผลิตเฉพาะเดือนมีนาคม จึงขอให้สำนักงานพาณิชย์จังหวัดอ่างทอง สำรวจสินค้าในพื้นที่จังหวัดว่าสินค้าใดควรที่จะจดลิขสิทฺธิ์

ส**มติที่ประชุม** รับทราบ และให้หน่วยงานดำเนิน ดังนี้

1. ให้สำนักงานประมงจังหวัดอ่างทอง ตรวจสอบกระบวนการแปรรูปปลา ในรูปแบบสูญญากาศ

2. ให้สำนักงานพาณิชย์จังหวัดอ่างทอง สำรวจสินค้าในพื้นที่จังหวัดอ่างทอง ว่าสินค้าใดควรที่จะจดลิขสิทฺธิ์

**ระเบียบวาระที่ ๒ เรื่องรับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ 3/2562**

**ประธาน**  ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.อท.) ครั้งที่ 3/2562 เมื่อวันพฤหัสบดีที่ 16 พฤษภาคม 2562 ฝ่ายเลขานุการได้จัดทำรายงานการประชุมเสร็จแล้ว มีจำนวนทั้งสิ้น 11 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ “ระบบรับรองรายงานการประชุม”เพื่อให้คณะกรรมการ/ ผู้ร่วมประชุมตรวจสอบ

และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุมจากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุมโดยมีผู้เข้ารับรองการประชุม จำนวน 30 ราย จากคณะกรรมการฯ และผู้เข้าร่วมการประชุม จำนวน 46 ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม**  รับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ 3/2562 เมื่อวันพฤหัสบดีที่ 16 พฤษภาคม 2562

**ระเบียบวาระที่ 3 เรื่องสืบเนื่อง**

**หัวหน้าสำนักงานจังหวัดอ่างทอง** ในการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ 3/2562 เมื่อวันพฤหัสบดีที่ 16 พฤษภาคม 2562 ที่ประชุมมีมติให้หน่วยงานดำเนินการ ดังนี้

|  |  |  |  |
| --- | --- | --- | --- |
| **ที่** | **หน่วยงาน** | **เรื่องที่ให้ดำเนินการ** | **ผลการดำเนินงาน** |
| 1 | - หอการค้าจังหวัดอ่างทอง  - สภาอุตสาหกรรม  จังหวัดอ่างทอง  - สภาอุตสาหกรรมท่องเที่ยว  จังหวัดอ่างทอง  - สมาคมส่งเสริมการท่องเที่ยว  จังหวัดอ่างทอง | การปลูกต้นทองอุไร  บริเวณหน้าสำนักงาน | ภาคเอกชนในจังหวัดอ่างทองได้ประชาสัมพันธ์ให้สมาชิกฯ ร่วมปลูกต้นทองอุไรบริเวณหน้าสำนักงาน และบริเวณหน้าบ้านแล้ว |
| 2 | สำนักงานสถิติจังหวัดอ่างทอง | การจัดกิจกรรมส่งเสริมการท่องเที่ยวจังหวัดอ่างทองและการจำหน่ายสินค้า  จังหวัดอ่างทอง ประจำปีงบประมาณ พ.ศ. 2562 | สำนักงานสถิติจังหวัดอ่างทอง ได้สำรวจและจัดเก็บข้อมูลด้านเศรษฐกิจของกิจกรรมที่จัดขึ้นในจังหวัดอ่างทอง สำหรับเดือนกรกฎาคม 2562 ได้จัดทำสรุปการจัดงานรำลึกสมเด็จพระพุฒาจารย์ (โต พรหมรังสี) และงานเทศกาลกินผัดไทย ไหว้พระสมเด็จเกษไชโย รายละเอียดตามระเบียบวาระการประชุมที่ 4.1.3 |
| 3 | หอการค้าจังหวัดอ่างทอง | การประชาสัมพันธ์กิจกรรมงานต่างๆผ่านเสียงตามสายของเทศบาลเมืองอ่างทอง | หอการค้าจังหวัดอ่างทอง ได้แจ้งเทศบาลเมืองอ่างทอง ให้ประชาสัมพันธ์การจัดกิจกรรมต่างๆ ของจังหวัด อาทิ งานหอการค้าแฟร์ และกิจกรรมส่งเสริมการท่องเที่ยวต่างๆ รวมถึงแจ้งให้ประชาสัมพันธ์ผ่านทางจอ LED สี่แยกไฟแดงจังหวัดอ่างทองด้วย |
| 4 | แขวงทางหลวงชนบทอ่างทอง | การเข้าตรวจสอบแก้ไขถนนสายโรงเรียนวิเศษไชยชาญ (ตันติวิทยาภูมิ) ไปตำบลบางจัก ซึ่งปัจจุบันมีความชำรุดเสียหาย | แขวงทางหลวงชนบทอ่างทองได้ดำเนินการเข้าตรวจสอบแล้ว พบว่าบริเวณดังกล่าวอยู่บนถนนสาย อท.4007 แยกทางหลวงหมายเลข 3195 – บ้านสามเรือน อำเภอวิเศษชัยชาญ จังหวัดอ่างทอง เป็นถนนโครงข่ายสายทาง ซึ่งได้เข้าดำเนินการซ่อมแซมถนนดังกล่าวเรียบร้อยแล้ว |

**มติที่ประชุม** รับทราบ

**ระเบียบวาระที่ 4 เรื่องเพื่อทราบ**

**4.1 เรื่องเสนอเพื่อทราบ (โดยการชี้แจง)**

**4.1.1 รายงานภาวะเศรษฐกิจการเงินการคลังของจังหวัดอ่างทอง (ภาพรวม)**

**ประธาน** มอบสำนักงานคลังจังหวัดอ่างทอง

**คลังจังหวัดอ่างทอง**  **โครงสร้างทางเศรษฐกิจของจังหวัดอ่างทอง** ขึ้นอยู่กับด้านเกษตรกรรม ด้านอุตสาหกรรม และด้านการค้า เป็นสำคัญ **เศรษฐกิจโดยรวมของจังหวัดอ่างทอง** เดือนมิถุนายน 2562 อยู่ในภาวะขยายตัว เมื่อเทียบกับเดือนเดียวกันของปีก่อน พิจารณาจาก

**ด้านอุปทาน** **ขยายตัว**

**ภาคเกษตรกรรม**  โดยรวมอยู่ในภาวะขยายตัว พิจารณาจาก

**สาขาการเกษตร**  ขยายตัวคิดเป็นร้อยละ 7.5 เมื่อเทียบกับเดือนเดียวกันของปีก่อนขยายตัวจากเดือนก่อนหน้าที่หดตัวคิดเป็นร้อยละ -26.6 จากปริมาณผลผลิต กล้วยน้ำว้า และปริมาณผลผลิตปลา ขยายตัวคิดเป็นร้อยละ 25.3 และ 12.5 ตามลำดับ

**ภาคอุตสาหกรรม** โดยรวมอยู่ในภาวะขยายตัว พิจารณาจาก

**สาขาอุตสาหกรรม** ขยายตัวคิดเป็นร้อยละ 0.4 เมื่อเทียบกับเดือนเดียวกันของปีก่อน  
ขยายตัวเพิ่มขึ้นจากเดือนก่อนหน้าที่ขยายตัวคิดเป็นร้อยละ 0.2 พิจารณาจากปริมาณการใช้ไฟฟ้าด้านอุตสาหกรรม ขยายตัวคิดเป็นร้อยละ 1.8 ตามการเพิ่มกำลังการผลิตของโรงงานอุตสาหกรรม ในขณะที่จำนวนโรงงานอุตสาหกรรมลดลง จึงส่งผลทำให้อัตราการขยายตัวเพิ่มขึ้นเล็กน้อย

**ภาคบริการ** โดยรวมอยู่ในภาวะขยายตัว พิจารณาจาก

**สาขาการบริการและการท่องเที่ยว** ขยายตัวคิดเป็นร้อยละ 8.3 เมื่อเทียบกับเดือนเดียวกันของปีก่อนขยายตัวจากเดือนก่อนหน้าที่หดตัวร้อยละ -48.1 จากจำนวนนักท่องเที่ยว และภาษีมูลค่าเพิ่มหมวดโรงแรมและภัตตาคาร ขยายตัวคิดเป็นร้อยละ 8.9 และ 4.8 ตามลำดับ

**ด้านอุปสงค์** **ขยายตัว**

**การลงทุนภาคเอกชน** ขยายตัวคิดเป็นร้อยละ 60.0 เมื่อเทียบกับเดือนเดียวกัน  
 ของปีก่อน ขยายตัวลดลงจากเดือนก่อนหน้าที่ขยายตัวร้อยละ 208.1 พิจารณาจาก  
 พื้นที่อนุญาตให้ก่อสร้างทั้งหมด (การก่อสร้างพื้นที่อยู่อาศัยและเพื่อการพาณิชย์)  
 และจำนวนรถยนต์พาณิชย์ที่จดทะเบียนใหม่ ขยายตัวคิดเป็นร้อยละ 88.2 และ  
9.0 ตามลำดับ

**การใช้จ่ายภาครัฐ** หดตัวคิดเป็นร้อยละ -6.9 จากการเบิกจ่ายเงินงบประมาณ  
จำนวน 193.3 ล้านบาท ต่ำกว่าเดือนเดียวกันของปีก่อน จำนวน 14.3 ล้านบาท การเบิกจ่ายรายจ่ายประจำ จำนวน 73.4 ล้านบาท ต่ำกว่าเดือนเดียวกันของปีก่อน คิดเป็นร้อยละ -8.5 จากการเบิกจ่ายเงินของสำนักงานเขตพื้นที่การศึกษาประถมศึกษาอ่างทอง โครงการขยายโอกาสการเข้าถึงบริการทางการศึกษาการเบิกจ่ายรายจ่ายลงทุน จำนวน 120.0 ล้านบาท ต่ำกว่าเดือนเดียวกันของปีก่อน คิดเป็นร้อยละ -5.9 จากการเบิกจ่ายเงินงบพัฒนาจังหวัด โครงการพัฒนาสังคมและยกระดับความเป็นอยู่ของประชาชน

**การบริโภคภาคเอกชน**  หดตัวคิดเป็นร้อยละ -12.5 เมื่อเทียบกับเดือนเดียวกัน ของปีก่อน หดตัวจากเดือนก่อนหน้าที่ขยายตัวร้อยละ 2.8 พิจารณาจากจำนวนรถยนต์นั่งจดทะเบียนใหม่ และจำนวนรถจักรยานยนต์จดทะเบียนใหม่ หดตัวคิดเป็นร้อยละ -15.4 และ -12.0 ตามลำดับ

**เสถียรภาพทางเศรษฐกิจ**

**ด้านการเงิน** ปริมาณเงินฝากธนาคารพาณิชย์โดยรวมขยายตัว โดยปริมาณเงินฝากธนาคารพาณิชย์ ขยายตัวคิดเป็นร้อยละ 2.1 เมื่อเทียบกับเดือนเดียวกันของปีก่อน จากเงินฝากจ่ายคืนเมื่อทวงถาม เงินฝากออมทรัพย์ และเงินฝากประจำ ส่วนปริมาณสินเชื่อของธนาคารพาณิชย์ หดตัวคิดเป็นร้อยละ -1.9 จากสินเชื่อประเภทเงิน  
เบิกเกินบัญชี เงินให้กู้ และตั๋วเงิน

**ด้านการจ้างงาน** ลดลง พิจารณาจากจำนวนการจ้างงาน ลดลงคิดเป็นร้อยละ -1.4 เมื่อเทียบกับเดือนเดียวกันของปีก่อน

**ด้านระดับราคา** ดัชนีราคาผู้บริโภคของจังหวัดอ่างทอง เดือนมิถุนายน 2562 สูงขึ้นร้อยละ 0.9 เมื่อเทียบกับเดือนเดียวกันของปีก่อน จากการสูงขึ้นของหมวดอาหารและเครื่องดื่มไม่มีแอลกอฮอล์ สูงขึ้นร้อยละ 3.0

**ภาวะการคลังจังหวัดอ่างทอง เดือนมิถุนายน 2562**

**ภาวะการคลังของจังหวัดอ่างทอง** เดือนมิถุนายน 2562 จังหวัดอ่างทองขาดดุลงบประมาณ จำนวน 98.3 ล้านบาท หรือคิดเป็นร้อยละ 50.8 พิจารณาจาก

**ด้านรายได้** จังหวัดอ่างทองจัดเก็บรายได้สุทธิ จำนวน 95.0 ล้านบาท ต่ำกว่า เดือนเดียวกันของปีก่อน จำนวน 1.1 ล้านบาท หรือคิดเป็นร้อยละ –1.1 จากการจัดเก็บรายได้ของสำนักงานธนารักษ์พื้นที่อ่างทอง และส่วนราชการอื่น ประเภทรายได้ค่าธรรมเนียมอื่น

**ด้านรายจ่าย** จังหวัดอ่างทองมีการเบิกจ่ายเงินงบประมาณทั้งสิ้น จำนวน 193.3  
ล้านบาท ต่ำกว่าเดือนเดียวกันของปีก่อน จำนวน 14.3 ล้านบาท หรือคิดเป็น ร้อยละ -6.9 จากการเบิกจ่ายงบรายจ่ายประจำ จำนวน 73.4 ล้านบาท ต่ำกว่าช่วงเดือนเดียวกันของปีก่อน หรือคิดเป็นร้อยละ -8.5 สำหรับการเบิกจ่ายรายจ่ายลงทุน จำนวน 120.0 ล้านบาท ต่ำกว่าเดือนเดียวกันของปีก่อน หรือคิดเป็นร้อยละ -5.9

**แนวโน้มภาวะเศรษฐกิจจังหวัดอ่างทอง ปี 2562**

**เศรษฐกิจจังหวัดอ่างทอง ปี 2562**

สำนักงานคลังจังหวัดอ่างทอง ประเมินภาวะเศรษฐกิจของจังหวัดอ่างทองในปี 2562 คาดว่าเศรษฐกิจจะขยายตัวในอัตราร้อยละ 1.0

**ด้านอุปทาน** คาดว่าจะขยายตัวในอัตราร้อยละ 1.0 ผลจากภาคเกษตรกรรม คาดว่าจะขยายตัวในอัตราร้อยละ 1.1 ชะลอตัวจากปี 2561 ที่ขยายตัวร้อยละ 9.0 จากสภาพอากาศที่เปลี่ยนแปลงและการขาดแคลนน้ำในช่วงหน้าแล้ง ส่วนภาคอุตสาหกรรม คาดว่าจะขยายตัวร้อยละ 0.9 ชะลอตัวจากปี 2561 ที่ขยายตัวร้อยละ 1.7 สำหรับภาคบริการคาดว่าจะขยายตัวร้อยละ 1.0

**ด้านอุปสงค์** คาดว่าจะขยายตัวในอัตราร้อยละ 1.4 จากการบริโภคภาคเอกชน ขยายตัวร้อยละ 0.8 จากมาตรการการให้เครดิตภาษีมูลค่าเพิ่มกับผู้ประกอบการ ด้านการลงทุนภาคเอกชน ขยายตัวร้อยละ 1.3 ขยายตัวในอัตราที่ลดลงจากปี 2561 ที่ขยายตัวร้อยละ 13.9 เนื่องจากผู้ประกอบการและประชาชนมีการลงทุนในสินทรัพย์ถาวร ส่วนการใช้จ่ายภาครัฐขยายตัวในอัตราร้อยละ 4.1 ตามมาตรการกระตุ้นเศรษฐกิจและการเร่งรัดการเบิกจ่ายเงินของรัฐบาล

**ด้านเสถียรภาพเศรษฐกิจภายในจังหวัด** คาดว่าอัตราเงินเฟ้อทั่วไปในปี 2562 จะอยู่ที่ร้อยละ 0.8 ต่อปี ขยายตัวในอัตราที่ลดลงจากปีก่อน แต่ทั้งนี้อาจจะปรับตัวสูงขึ้นจากสินค้ากลุ่มอาหารและพลังงานที่มีแนวโน้มสูงขึ้นตามภาวะเศรษฐกิจที่มีความผันผวน ทั้งจากค่าจ้างแรงงาน และต้นทุนวัตถุดิบต่าง ๆ ซึ่งจะเป็นปัจจัยที่สำคัญ ที่ผลักดันให้อัตราเงินเฟ้อปรับตัวสูง

**ประธาน** การไม่ซื้อรถยนต์ ไม่น่าจะส่งผลให้การบริโภคลดลง และการบริโภค แบบไม่ต้องซื้อ แบบไม่มีเงินก็สามารถดำรงชีวิตอยู่ได้ หากดำเนินชีวิตตามศาสตร์พระราชา และขอสอบถามในส่วนของการจ้างงานที่ลดลง 1.4% เป็นการลดลงที่มาจากการไล่ออก หรือ ลาออก

**คลังจังหวัดอ่างทอง** ปัจจุบันการส่งออกสินค้ามีปริมาณที่ลดลง ส่งผลให้ปัจจัยการผลิต และ การจ้างงานลดลงตามไปด้วย

**แรงงานจังหวัดอ่างทอง** ประเด็นเรื่องการจ้างงาน ในส่วนของการไล่ออกไม่น่าจะใช่ เนื่องจาก กลุ่มเด็กที่จบการศึกษาใหม่ จะมาสมัครทำงานน้อยลง เพราะส่วนใหญ่จะประกอบธุรกิจของตัวเอง อาทิ จำหน่ายสินค้าออนไลน์บน social

**ประธาน** ต้องหาข้อมูลการทำงานของกลุ่มคนรุ่นใหม่ว่าหันไปประกอบธุรกิจในเรื่องอะไรบ้าง อัตราการจ้างงานถึงลดน้อยลง ในเรื่องการขาดดุล เก็บได้น้อยเพราะอะไร ยกตัวอย่างที่เคยสอบถามการจำหน่ายสินค้า OTOP ตุ๊กตาชาววัง ได้ 1,800,000 บาท ไม่อยากจำหน่ายราคามากกว่านี้เพราะเกรงว่าต้องเสียภาษี

**นายสมพงษ์ คงแช่มดี** สอบถามคลังจังหวัดอ่างทอง ถึงการแจ้งจำนวนแรงงานของเกษตรเพิ่มขึ้นหรือไม่ เห็นว่าผู้ใช้แรงงานภาคเกษตรขาดแคลนมากเริ่มหันมาประกอบอาชีพค้าขาย อาทิ เปิดท้ายขายของเป็นจำนวนมาก สำหรับการประชุมในครั้งต่อไปขอให้สำนักงานคลังจังหวัดอ่างทอง สรุปตัวเลขผู้ที่สนใจมาประกอบอาชีพทางการจำนวนเท่าใด เพราะหลังจากที่มีข่าวออกมาเกี่ยวกับการขึ้นค่าแรงเป็น 400 บาท ภาคการเกษตร จะเดือดร้อน จึงอยากทราบจำนวนผู้ที่เลิกงานจากบริษัทและมาทำงานด้านเกษตร มีจำนวนกี่เปอร์เซ็นต์

**ประธาน** การค้าขายในปัจจุบันมีหลายช่องทาง ยกตัวอย่างร้านขายกาแฟแถวหน้าวัดม่วง อำเภอวิเศษชัยชาญ ประกอบธุรกิจแบบจ้างงานโดยจ้างเพื่อนมาร่วมทำงานด้วย และ ในการสำรวจข้อมูลของสำนักงานสถิติจังหวัดอ่างทอง ขอให้สำรวจข้อมูลแบบเชิงลึก ไม่ให้ดำเนินการในลักษณะสุ่มมา

**นายสมพงษ์ คงแช่มดี** ขอให้ช่วยกลุ่มผู้ประกอบการตำบลศาลเจ้าโรงทอง (วัดสิงห์) เรื่อง บรรจุภัณฑ์ ปลาร้ากระป๋อง ปลาดุกกระป๋อง น้ำพริกกระป๋อง เนื่องจากมีงบประมาณไปลงตรงนี้เยอะมาก ระยะเวลาผ่านมาประมาณ 3 ปี ทำแล้วแต่ไม่มีตลาดให้ไปวางจำหน่าย

**ประธาน** ให้สำนักงานประมงจังหวัดอ่างทอง อำเภอวิเศษชัยชาญ สำนักงานเกษตรจังหวัดอ่างทอง และสำนักงานจังหวัดอ่างทอง ร่วมตรวจสอบเรื่องบรรจุภัณฑ์ และการใช้พื้นที่ดังกล่าว

**พล.ต.สุทัศน์ อยู่นาน** เมื่อ 2 วันที่ผ่านมารัฐบาลแจ้งว่าให้ใช้บัตรสวัสดิการแห่งรัฐที่ร้านสะดวกซื้อ เซเว่นอีเลฟเว่นได้

**คลังจังหวัดอ่างทอง** ทราบว่าโครงการดังกล่าวเซเว่นอีเลฟเว่นได้ทำเรื่องเสนอไปแล้ว แต่รัฐบาล ยังไม่ได้อนุมัติ แต่รัฐบาลจะทำ App ขึ้นมาใหม่แต่ต้องซื้อของผ่านร้านค้าเท่านั้น

**นายสมพงษ์ คงแช่มดี** ปัจจุบันเซเว่นอีเลฟเว่นถูกยุบไปในหลายสาขา เนื่องจากส่วนกลางบังคับ ให้ขยายกิจการ จึงอยากให้ประชารัฐจับสินค้าที่เซเว่นอีเลฟเว่นมาขายตลาดประชารัฐ

**มติที่ประชุม** รับทราบ และให้หน่วยงานดำเนินการ ดังนี้

1. สำนักงานคลังจังหวัดอ่างทอง ดำเนินการจัดทำสรุปข้อมูลการทำงานของกลุ่มคนรุ่นใหม่ว่าหันไปประกอบธุรกิจในเรื่องอะไรบ้างและจำนวนผู้ที่เลิกงาน จากบริษัทหันมาทำงานด้านเกษตรมีจำนวนกี่เปอร์เซ็นต์

2. ให้สำนักงานประมงจังหวัดอ่างทอง อำเภอวิเศษชัยชาญ สำนักงานเกษตรจังหวัดอ่างทอง และสำนักงานจังหวัดอ่างทอง ร่วมตรวจสอบเรื่องบรรจุภัณฑ์ และ การใช้พื้นที่ของกลุ่มผู้ประกอบการตำบลศาลเจ้าโรงทอง (วัดสิงห์)

**4.1.2 รายงานผลการดำเนินงานของบริษัทประชารัฐรักสามัคคีอ่างทอง จำกัด จังหวัดอ่างทอง**

**ประธาน** มอบสำนักงานพัฒนาชุมชนจังหวัดอ่างทอง/ประธานหอการค้าจังหวัดอ่างทอง

**พัฒนาการจังหวัดอ่างทอง** ๑. กรมการพัฒนาชุมชน กำหนดประชุมเชิงปฏิบัติการค้นหาต้นแบบแลกเปลี่ยนกระบวนการขับเคลื่อนงานประชารัฐ 4 ภาค โดยให้จังหวัดจัดทำเอกสารกรณีตัวอย่างความสำเร็จ การขับเคลื่อนการพัฒนาเศรษฐกิจฐานรากและประชารัฐ พร้อมภาพประกอบ เพื่อใช้เป็นข้อมูลแลกเปลี่ยนในเวที และคัดเลือกไปเผยแพร่พิมพ์เป็นเล่มขยายผลการดำเนินงาน ดำเนินการประชุมระหว่างวันที่ 5 – 6 มิถุนายน 2562 ณ โรงแรมรอยัลไดมอน อำเภอเมืองเพชรบุรี จ.เพชรบุรี โดยจังหวัดอ่างทองได้ทำสรุปผลงานเข้าร่วมนำเสนอ จำนวน 3 ด้าน ได้แก่

**๑) ด้านการเกษตร เรื่อง โครงการอ่างทองครัวกรุงเทพ (สู่ครัวมหานคร)**

ผลการดำเนินการด้านเกษตร “โครงการอ่างทองครัวกรุงเทพ (ครัวสู่มหานคร)”

ปัจจุบันตลาดและผู้บริโภคมีแนวโน้มการบริโภคสินค้าเกษตรที่มีความปลอดภัยเพิ่มมากขึ้นโดยเฉพาะพืชผัก ในฐานะที่จังหวัดอ่างทองมีวิสัยทัศน์ ว่า “อ่างทองเมืองน่าอยู่ แหล่งผลิตอาหารปลอดภัย” และเป็นจังหวัดหนึ่ง ที่มีผลิตภัณฑ์ด้านการเกษตร เป็นจำนวนมากอยู่แล้ว อีกทั้งมีพื้นที่ไม่ห่างจากกรุงเทพฯ เนื่องจากกรุงเทพฯ มีโรงแรมชั้นนำและร้านอาหารมากมาย ที่ต้องการผลิตภัณฑ์ที่ปลอดภัย ไว้บริการแก่ผู้บริโภค เพื่อให้จังหวัดอ่างทองเป็นแหล่งผลิต และรวบรวมผลผลิตทางการเกษตร อาทิ เช่น พืชผักสวนครัว กะเพรา โหระพา ข่า ตะไคร้ ใบมะกรูด ฯลฯ โดยการนำเกษตรกรผู้ผลิตที่มีความรู้ความสามรถเข้ามาร่วมกลุ่ม ภายใต้การผลิตที่ได้รับรองมาตรฐาน GAP ของกรมวิชาการเกษตร หรือมาตรฐาน Primary GAP หรือ มาตรฐาน THAI GAP หลังจากนั้นผลิตภัณฑ์ต้องผ่านกรรมวิธีการตัดแต่งพร้อมรับประทานโดยผ่านกระบวนการที่ได้รับรองมาตรฐาน GMP พร้อมบรรจุภัณฑ์ให้ตรงกับความต้องการของตลาดก่อนนำสู่ผู้บริโภค เพื่อเพิ่มมูลค่าทางเศรษฐกิจและรายได้ให้กับเกษตรกร และทำให้ผู้บริโภคได้บริโภคพืชผักที่ปลอดภัยต่อสุขภาพ

**๒) ด้านการแปรรูป เรื่องการพัฒนาผลิตภัณฑ์และการเพิ่มช่องทางการตลาด**

จังหวัดอ่างทอง เป็นจังหวัดที่มีสภาพภูมิศาสตร์ติดริมแม่น้ำ และในแม่น้ำ มีวัชพืชเป็นจำนวนมากหนึ่งในนั้น คือ ผักตบชวา ซึ่งจังหวัดอ่างทองประชาชนส่วนใหญ่ประกอบอาชีพเกษตรกรรม พอว่างจากการทำเกษตรกรรมก็รวมกลุ่มจักสานทำอาชีพเสริม และได้มีการคิดหาวิธีในการกำจัดผักตบชวาโดยการน้ำมาตากแห้ง และจักสานเป็นของใช้ ของจังหวัดอ่างทองมีหลากหลายประเภท ซึ่งมีความประณีต ละเอียด และสวยงามดังคำขวัญจังหวัดอ่างทองที่ว่า **“พระสมเด็จเกษไชโย หลวงพ่อโตองค์ใหญ่ วี รไทยใจกล้า ตุ๊กตาชาววัง โด่งดังจักสาน ถิ่นฐานทำกลอง เมืองสองพระนอน”** ซึ่งจังหวัดอ่างทองเป็นจังหวัดที่มีชื่อเสียงทางด้านการจักสานมาช้านาน ชาวบ้านในจังหวัดอ่างทอง รวมตัวกันจัดตั้งเป็นกลุ่มจักสาน เครื่องหวาย เครื่องจักสานไม้ไผ่ เช่น กลุ่มจักสานบ้านบางตาแผ่น กลุ่มจักสานบ้านบางเจ้าฉ่า และกลุ่มจักสานตำบลไชยภูมิ เป็นต้น

**๓) ด้านการท่องเที่ยวโดยชุมชน เรื่อง One Day Trip “ อ่างทอง 1 วัน ทำอะไรได้บ้าง ”**

เที่ยววิถีไทย วิถีชุมชน “ ตุ๊กตาชาววัง + โด่งดังจักสาน + ถิ่นฐานทำกลอง **”** จังหวัดอ่างทอง เป็นจังหวัดที่มีแหล่งท่องเที่ยวที่เกี่ยวกับวิถีชุมชน ทั้งทางด้านศิลปะ ด้านวัฒนธรรม ด้านประเพณี ที่มีการสืบทอดมาอย่างยาวนาน ไม่ว่าจะเป็นวัดที่มีชื่อเสียง ตลาดเก่า กลุ่มอาชีพ ที่เปิดโอกาสให้นักท่องเที่ยวเข้าไปท่องเที่ยว พร้อมมีกิจกรรมการเรียนรู้ให้ทำระหว่างไปท่องเที่ยว

บริษัท ประชารัฐรักสามัคคีอ่างทอง (วิสาหกิจเพื่อสังคม) จำกัด ร่วมกับสำนักงานพัฒนาชุมชนจังหวัดอ่างทอง และหน่วยงานที่เกี่ยวข้อง ได้แก่ สำนักงานท่องเที่ยวและกีฬาจังหวัดอ่างทอง สำนักงานประชาสัมพันธ์จังหวัดอ่างทอง สำนักงานพาณิชย์จังหวัดอ่างทอง สำนักงานเกษตรจังหวัดอ่างทอง สำนักงานเกษตรและสหกรณ์จังหวัดอ่างทอง ได้ร่วมกันสนับสนุนการพัฒนาด้านต่างๆ ได้แก่ การให้องค์ความรู้ การพัฒนาแหล่งท่องเที่ยว การพัฒนาบุคลากร และการประชาสัมพันธ์ ฯลฯ และได้จัดOne Day Trip “ อ่างทอง 1 วัน ทำอะไรได้บ้าง ”เพื่อเป็นทางเลือกให้กับผู้สนใจได้เลือกท่องเที่ยวได้ตามความต้องการ จำนวน 5 แหล่ง ดังนี้

1) อุทยานสวรรค์หนองเจ็ดเส้น

2) โครงการฟาร์มตัวอย่างตามพระราชดำริ สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง หนองระหารจีน จังหวัดอ่างทอง

3) เที่ยววิถีชุมชน (บ้านบางเสด็จ/บ้านกลองเอกราช /บ้านบางเจ้าฉ่า)

๒. คณะกรรมการประสานและขับเคลื่อนนโยบายสานพลังประชารัฐประจำจังหวัด (คสป.) จังหวัดอ่างทอง ร่วมกับสำนักงานพัฒนาชุมชนจังหวัดอ่างทอง และบริษัท ประชารัฐรักสามัคคีอ่างทอง (วิสาหกิจเพื่อสังคม) จำกัด ดำเนินการสนับสนุนการเพิ่มช่องทางการตลาดให้กลุ่มเป้าหมาย โดยได้คัดเลือกกลุ่มเป้าหมายจำนวน ๘ กลุ่ม เข้าร่วมจำหน่ายภายสินค้าภายในงาน OTOP Midyear 2019 เมื่อวันที่ 15 – 23 มิถุนายน 2562 ณ อาคารชาเลนเจอร์ 1 – 3 ศูนย์แสดงสินค้าและการประชุมอิมแพ็ค เมืองอ่างทองธานี อำเภอปากเกร็ด จังหวัดนนทบุรี สรุปยอดการจำหน่ายของกลุ่มเป้าหมาย รวมทั้งสิ้น ๕๙๓,๑๙๗ บาท ดังนี้

1) กลุ่มทำกลองเอกราช อ.ป่าโมก

ยอดการจำหน่าย ๔๙,๕๔๗ บาท

2) กลุ่มผลิตภัณฑ์เซรามิคชุมชนวัดชัยมงคล อ.เมืองอ่างทอง

ยอดการจำหน่าย ๙๑,๕๐๐ บาท

3) กลุ่มจักสานกระเป๋าเชือดมัดฟาง อ.วิเศษชัยชาญ

ยอดการจำหน่าย ๙๐,๒๕๐ บาท

4) กลุ่มแม่บ้านเกษตรกรรำมะสัก อ.โพธิ์ทอง

ยอดการจำหน่าย ๔๕,๕๐๐ บาท

5) กลุ่มวิสาหกิจชุมชนสมุนไพรและส่งเสริมอาชีพบ้านหงษ์ อ.โพธิ์ทอง

ยอดการจำหน่าย ๔๔,๑๐๐ บาท

6) กลุ่มจักสานผักตบชวาบ้านบางตาแผ่น อ.เมืองอ่างทอง

ยอดการจำหน่าย ๑๖๒,๐๐๐ บาท

๗) วิสาหกิจชุมชนอาภานวดแผนไทยบางเจ้าฉ่า อ.โพธิ์ทอง

ยอดการจำหน่าย ๓๖๔,๕๐๐ บาท

๘) กลุ่มแม่บ้านเกษกรรำมะสัก อ.โพธิ์ทอง

ยอดการจำหน่าย ๔๕,๕๐๐ บาท

**ประธานหอการค้าจังหวัดอ่างทอง** ผลการดำเนินการการลงพื้นที่กลุ่มเป้าหมายคสป. 2562 ประธานบริษัทประชารัฐรักสามัคคีอ่างทอง (วิสาหกิจเพื่อสังคม) จำกัด ได้ลงพื้นที่กลุ่มเป้าหมาย ของคณะกรรมการประสานงานและขับเคลื่อนนโยบายสานพลังประชารัฐจังหวัดอ่างทอง ประจำปี 2562 เพื่อสนับสนุน และส่งเสริมการพัฒนากลุ่ม โดยลงพื้นที่ ในอำเภอแสวงหา อำเภอป่าโมก อำเภอสามโก้ และอำเภอเมืองอ่างทอง จำนวน 7 กลุ่ม ได้แก่

**ด้านการเกษตร**

1. กลุ่มวิสาหกิจแปรรูปปลาแม่สำลี อ.โพธิ์ทอง

2. กลุ่มทศชาติฟาร์ม อ.แสวงหา

**ด้านการแปรูป**

๑. กลุ่มศูนย์ฝึกอาชีพคนพิการ อ.แสวงหา

๒. กลุ่มปลาส้มบ้านคอตัน อ.สามโก้

๓. กลุ่มกลุ่มผลิตภัณฑ์ทอเสื่อบางหูเชือก อ.ป่าโมก

**ด้านการท่องเที่ยว**

๑. ฟาร์มตัวอย่าง/หมู่บ้านตัวอย่างเศรษฐกิจพอเพียง อ.แสวงหา

๒. วัดสังกระต่าย อ.เมืองอ่างทอง

ปัจจุบันศุภชัยฟาร์มได้เข้าร่วมโครงการโรงพยาบาลอาหารปลอดภัย โดยให้ราคากลางของกระทรวงพาณิชย์ นอกจากนั้นยังมีผลิตภัณฑ์ของครัวพิทักษ์ฟาร์ม ที่เป็นแหล่งอาหารอีกแหล่งหนึ่งที่สามารถส่งเสริมการตลาด และนำไปแสดงโชว์ตามงานต่างๆ ในส่วนของขนมหวานของอำเภอวิเศษชัยชาญ มีการส่งขนมหวานเข้าร่วมงานอุ่นไอรักคลายความหนาวอีกด้วย

**ประธาน** ให้สำนักงานสำนักงานพาณิชย์จังหวัดอ่างทอง สำนักงานพัฒนาชุมชนจังหวัดอ่างทอง และบริษัทประชารัฐรักสามัคคีอ่างทอง (วิสาหกิจเพื่อสังคม) จำกัด 3 หน่วยงานนี้ ให้คัดสรรสินค้าที่ดี และมีคุณภาพไปจำหน่ายให้หมด ยกตัวอย่างสินค้าดังของอำเภอผักไห่ จังหวัดพระนครศรีอยุธยา น้ำพริกอีกหลายประเภท โดยใช้วิธีการถนอมอาหารแบบไม่ใส่สารกันบูด และขอให้สินค้า OTOP ต้องมีการจำหน่ายของที่สามารถรับประทานได้ สินค้าต้องมีรูปแบบพัฒนาอย่างต่อเนื่อง และควรสำรวจความต้องการของแต่ละช่วงอายุว่าในแต่ละช่วงอายุต้องการเลือกซื้อสินค้าประเภทใด

**ประธานสภาเกษตรกรจังหวัดอ่างทอง** ครัวสุขภาพ จะเป็นครัวของโลกได้อย่างไรหากยังปลูกพืชเชิงเดี่ยว

**ประธานหอการค้าจังหวัดอ่างทอง** สืบเนื่องจากราคาสินค้าจากห้างเทสโก้โลตัสจะมีราคาผักที่ค่อนข้างสูง

**ประธาน** ฝากเกษตรและสหกรณ์จังหวัดอ่างทอง ต้องช่วยเกษตรกรในเรื่องการวางแผนการปลูก ว่าระยะเวลาปลูกจากเดือนไหน ถึงเดือนไหน ใช้ระยะเวลาเท่าใดถึงจะสามารถเก็บเกี่ยวพืชได้ และต้องทราบว่าพืชชนิดไหนเหมาะกับฤดูกาลใด อาทิ ควรปลูกกะหล่ำปีในช่วงฤดูหนาว

**ประมงจังหวัดอ่างทอง** ข้อมูลเกี่ยวกับการขึ้นทะเบียนวิสาหกิจชุมชน และการแปรรูป ได้รับการสนับสนุนเมื่อปีงบประมาณ พ.ศ. 2560 แต่ยังมีปัญหาเรื่องของการบริหารจัดการภายในกลุ่ม

**ประธานสภาเกษตรกรจังหวัดอ่างทอง** ปลาช่อนควรเพิ่มราคาขึ้น ให้ไปดูจากตลาดเกษตรกรที่เลี้ยงปลา ปลาที่จะเข้ามาจำหน่ายควรผ่านการตรวจสอบ เราจะทำอย่างไรให้ผลผลิตสัตว์น้ำของจังหวัดอ่างทองราคาไม่ตกต่ำ

**นายสมพงษ์ คงแช่มดี** บ่อปลาช่อน ในตำบนยี่ล้น และตำบลอบทม ต้องหาช่องทางในการสนับสนุนร่วมกับสำนักงานอุตสาหกรรมจังหวัด ในสมัยก่อนการทำปลาร้าจะเป็นสินค้าขึ้นชื่อของบ้านเรา หากตอนนี้จะมีหน่วยงานเข้าไปสัยสนุนและช่วยดูแล ขอให้สำนักงานประมงจังหวัด สำนักงานพาณิชย์จังหวัด และสำนักงานอุตสาหกรรมจังหวัด เข้าร่วมดูแลร่วมกัน

**พล.ต.สุทัศน์ อยู่นาน** ขณะนี้ทราบว่าปลาที่นำมาจำหน่ายในจังหวัดเป็นปลาที่นำเข้ามาจาก อรัญประเทศ นำมาแช่น้ำยา และเมื่อเรานำมาบริโภคจะส่งผลอันตราย เราควรกำหนดไม่ให้ใส่ฟอร์มาลีนลงในปลาทุกชนิด

**ประธาน** ปลาดังกล่าวจะเป็นปลาที่มาจากพม่า และเขมร ขอความร่วมมือให้ติดป้าย ว่าปลามาจากประเทศไหน ให้ประมงจังหวัดเขียนวิธีการถนอมอาหาร ตาม Cluster ด้านเศรษฐกิจ และต้องคิดต่อว่าบ่อทรายที่มีอยู่สามารถเลี้ยงปลาที่บ่อทรายได้หรือไม่

**นายชูศักดิ์ ศรีราชา** การเลี้ยงปลาในบ่อทรายสามารถเลี้ยงได้ ในช่วงปี พ.ศ. 2549 ก่อนที่น้ำท่วมใหญ่ ก็สามารถเลี้ยงได้ ปลาจะกินแพลงตอน ประเภทที่สามารถเลี้ยงได้ อาทิ ปลากะพงขาวในบ่อดิน ปลาทับทิม ปลากระทิง ปลาหมู ปลาหมอเสือ กุ้งก้ามกราม

เรื่องผักตบชวา เมื่อลงทุนที่จะซื้อเครื่องกำจัดแล้วเสนอให้นำผักตบมาหมัก เพื่อทำเป็นปุ๋ย

ในส่วนของการประชาสัมพันธ์ให้ร่วมกันปลูกต้นไม้ ทางชมรมได้จัดประชุมกันทุกเดือนปัจจุบันได้ดำเนินการปลูกบริเวณรั้วหน้าบ้าน ศูนย์ปฏิบัติธรรม ปลูกต้นทองอุไร ต้นมะฮอกกานี ต้นประดู่ ต้นต้นมะฮอกกานีสามารถปลูกได้ 300 – 400 ต้น ในที่ดิน 1 ไร่ ในหนึ่งปีสามารถขุดขายได้ราคามาต่ำกว่าต้นละ 100 บาท ต้นพยุงก็เช่นกัน ฝากให้เกษตรจังหวัดช่วยหาสถานที่ที่เป็นศูนย์รวม

เสนอให้อำเภอ ดูแลพืชผลทางการเกษตรทั้งผลไม้ เห็ด ปลา โดยเฉพาะ นกกระทาที่อำเภอป่าโมกเลี้ยงมาแล้วไม่ได้ขออนุญาตเรื่องการต้มไข่ ปัจจุบันไม่สามารถต้มไข่ได้

**ผู้แทน ปศุสัตว์จังหวัดอ่างทอง** โกตาของอำเภอป่าโมกสามารถให้ GMP ได้

**ประธาน** ให้ปศุสัตว์จังหวัดอ่างทอง แนะนำวิธีดำเนินการที่ถูกต้อง

**มติที่ประชุม** รับทราบ และให้หน่วยงานดำเนินการ ดังนี้

1. ให้สำนักงานสำนักงานพาณิชย์จังหวัดอ่างทอง สำนักงานพัฒนาชุมชนจังหวัดอ่างทอง และบริษัทประชารัฐรักสามัคคีอ่างทอง (วิสาหกิจเพื่อสังคม) จำกัด จังหวัดอ่างทอง คัดสรรสินค้าที่ดี และมีคุณภาพไปจำหน่ายในงานต่างๆ

2. ให้สำนักงานเกษตรและสหกรณ์จังหวัดอ่างทอง ช่วยเกษตรกรในเรื่องการวางแผนการปลูกว่าระยะเวลาปลูกจากเดือนไหน ถึงเดือนไหน ใช้ระยะเวลาเท่าใดถึงจะสามารถเก็บเกี่ยวพืชได้ และต้องทราบว่าพืชชนิดไหนเหมาะกับฤดูกาลใด อาทิ ควรปลูกกะหล่ำปีในช่วงฤดูหนาว

3. ให้สำนักงานประมงจังหวัดอ่างทอง สำรวจปลาที่วางจำหน่ายมาจากประเทศไหนพร้อมขอความร่วมมือให้ติดป้ายแหล่งที่มา และให้เขียนวิธีการถนอมอาหาร ตาม Cluster ด้านเศรษฐกิจ พร้อมคิดต่อว่าบ่อทรายที่มีอยู่สามารถเลี้ยงปลาที่บ่อทราย ได้หรือไม่

4. ให้สำนักงานปศุสัตว์จังหวัดอ่างทอง ให้คำแนะนำผู้เลี้ยงนกกระทาของอำเภอป่าโมก ให้ถูกต้องตามมาตรฐาน GMP

**4.1.3 รายงานผลการจัดกิจกรรมส่งเสริมการท่องเที่ยวจังหวัดอ่างทอง และ การจำหน่ายสินค้าจังหวัดอ่างทอง ประจำปีงบประมาณ พ.ศ. 2562 (ประจำเดือนมิถุนายน 2562)**

- งานรำลึกสมเด็จพระพุฒาจารย์ (โต พรหมรังสี) และงานเทศกาลกินผัดไทย ไหว้พระสมเด็จเกษไชโย จัดขึ้นระหว่างวันที่ 21 - 24 มิถุนายน 2562 ณ วัดไชโยวรวิหาร

**ประธาน** มอบอำเภอไชโย

**นายอำเภอไชโย** **งบประมาณประจำปี พ.ศ.2562**

เทศกาลกินผัดไทย ไหว้พระสมเด็จเกษไชโย จำนวน 300,000 บาท

งานรำลึก 147 ปี สมเด็จพุฒาจารย์ (โต พรหมรังสี) จำนวน 500,000 บาท

ผู้เข้าชมงานฯ (21-24 มิถุนายน 2562) 4 วัน จำนวน 7,764 คน

**รายได้/ยอดจำหน่ายสินค้า**

1. รายได้จากการจำหน่ายสินค้า (รวมร้านขายประจำในวัด)

จำนวน 256,000 บาท

2. เงินที่ได้จากการทำบุญให้วัดไชโยวรวิหาร

จำนวน 350,720 บาท

รวมรายได้จากการจัดงานทั้งสิ้น จำนวน 607,180 บาท

**งบประมาณประจำปี พ.ศ. 2561**

เทศกาลกินผัดไทย ไหว้พระสมเด็จเกษไชโย จำนวน 527,500 บาท

งานรำลึก 146 ปี สมเด็จพุฒาจารย์ (โต พรหมรังสี) จำนวน 500,000 บาท

**ผู้เข้าชมงานฯ** (20-24 มิถุนายน 2562) 5 วัน จำนวน 22,483 คน

**รายได้/ยอดจำหน่ายสินค้า**

1. สินค้า OTOP จำนวน 439,650 บาท

2. ผลิตภัณฑ์สินค้าของ ททท. จำนวน 70,000 บาท

3. สินค้าชุมชน จำนวน 586,000 บาท

\*รวมรายได้จำหน่ายสินค้า ผลิตภัณฑ์ต่าง ๆ จำนวน 1,095,650 บาท

\*เงินที่ได้จากการทำบุญให้วัดไชโยวรวิหาร จำนวน 450,000 บาท

**รวมรายได้จากการจัดงานทั้งสิ้น จำนวน 1,545,650 บาท**

เปรียบเทียบการจัดงานระหว่างปี พ.ศ. 2561 และ พ.ศ. 2562 เนื่องจากได้รับการจัดสรรงบประมาณที่ต่างกัน

|  |  |  |
| --- | --- | --- |
| **รายละเอียด** | **ปีงบประมาณ พ.ศ.2561** | **ปีงบประมาณ พ.ศ.2562** |
| **งานรำลึกสมเด็จพระพุฒาจารย์ (โต พรหมรังสี)** | 500,000 บาท | 500,000 บาท |
| **เทศกาลกินผัดไทย ไหว้พระสมเด็จเกษไชโย** | 527,500 บาท |  |
| **ผู้เข้าชมงานฯ** | 22,483 คน | 7,764 คน |
| **รายได้จากการจำหน่ายสินค้า** | 1,095,650 บาท | 256,000 บาท |
| **เงินที่ได้จากการทำบุญให้วัดไชโยวรวิหาร** | 450,000 บาท | 350,720 บาท |

**ประธาน** การจัดงานไม่ต้องคำนึงถึงงบประมาณที่ได้รับ ให้ดำเนินการจัดงานแบบ ใช้หลักการ และกลยุทธ์ เอาปัญหาเป็นตัวตั้ง

**มติที่ประชุม** รับทราบ

- งานเทศกาลไหว้พระนอนวัดขุนอินทประมูล (วันอาสาฬหบูชาและ วันเข้าพรรษา) จัดขึ้นระหว่างวันที่ 12 - 17 กรกฎาคม 2562 ณ วัดขุนอินทประมูล

**ประธาน** มอบอำเภอโพธิ์ทอง

**ผู้แทน นายอำเภอโพธิ์ทอง** อำเภอโพธิ์ทอง ร่วมกับหอการค้าจังหวัดอ่างทอง สำนักงานพัฒนาชุมชนจังหวัดอ่างทอง ร่วมจัดงานฯ โดยมียอดการจำหน่ายสินค้า สรุปได้ดังนี้

- งานหอการค้าแฟร์ ครั้งที่ 3 ได้งบประมาณ จำนวน 20 ล้านบาทเศษ - โครงการพัฒนาสินค้าเกษตร ได้งบประมาณ จำนวน 268,755 บาท

- งาน อ่างทอง"ชีวิตดี วิถีพอเพียง ใต้ร่มพระบารมี" ได้งบประมาณ จำนวน 478,280 บาท

**ประธาน**  ในการจัดงาน ณ วัดขุนอินทประมูล ขอให้อำเภอโพธิ์ทอง จัดระบบการจราจร

ให้มีความเป็นระเบียบมากยิ่งขึ้น ในส่วนภาพรวมของการจัดงานเป็นไปด้วยดี

**มติที่ประชุม** รับทราบ

4.1.4 การจัดกิจกรรมส่งเสริมการท่องเที่ยวจังหวัดอ่างทอง และการจำหน่ายสินค้าจังหวัดอ่างทอง ประจำปีงบประมาณ พ.ศ. 2562 (ประจำเดือนสิงหาคม 2562)

- งานมหกรรมกลองนานาชาติ ระหว่างวันที่ 31 กรกฎาคม - 4 สิงหาคม 2562 ณ บริเวณหมู่บ้านปากน้ำ อำเภอป่าโมก

**นายอำเภอป่าโมก** อำเภอได้กำหนดกิจกรรม ดังนี้

**วันพุธที่ 31 กรกฎาคม 2562**

- จัดการแสดง/หน่ายสินค้า OTOP สินค้าย้อนยุค สินค้าราคาถูก

- ชมคอนเสิร์ต วง “วงกลม”

**วันพฤหัสบดีที่ 1 สิงหาคม 2562**

- เวลา 09.09 น. จัดพิธีเปิดงานไหว้ครูกลอง

- เวลา 15.00 น. จัดให้มีขบวนแห่วัฒนธรรมท้องถิ่น ณ บริเวณท่ารถ บขส. ป่าโมก ประกอบด้วย ขบวนเฉลิมพระเกียรติพระบาทสมเด็จพระปรเมนทรรามาธิบดี ศรีสินทร มหาวิราลงกรณ พระชิรเกล้าอยู่หัว ขบวนแห่ของนักเรียนโรงเรียนในเขตพื้นที่อำเภอป่าโมก ขบวนแห่กลองใหญ่ และกลองนานาชนิดของหมู่บ้านทำกลอง ตำบลเอกราช

**วันศุกร์ที่ 2 สิงหาคม 2562**

- ชมการแสดงเด็กนักเรียน โรงเรียนวัดโบสถ์วรดิตถ์

- การแสดงแสงสีเสียง

- การแสดงมหกรรมกลองคณะลายแมนทีม

**วันเสาร์ที่ 3 สิงหาคม 2562**

-ชมการแสดง อ๊อด โฟร์เอส (รำวงย้อนยุค)

- ชมคอนเสิร์ตมันนี่แบรนด์

**วันอาทิตย์ที่ 4 สิงหาคม 2562**

- ชมลิเก คณะอดิเทพ ฟ้ารุ่ง

- ชมการแสดงคอนเสิร์ต วงมอซอ

**มติที่ประชุม** รับทราบ

- งานรำลึกประพาสต้นล้นเกล้ารัชกาลที่ 5 จัดขึ้นระหว่างวันที่ 6 - 12 สิงหาคม 2562 ณ บริเวณหน้าศาลากลางจังหวัดอ่างทอง

**ปลัดจังหวัดอ่างทอง**  กิจกรรมประจำวันงาน "รำลึกประพาสต้นล้นเกล้าฯ รัชกาลที่ ๕" จังหวัดอ่างทอง ประจำปี ๒๕๖๒ ในวันอังคารที่ 6 สิงหาคม 2562 จัดพิธีบวงสรวงศาลหลักเมือง การแสดงนิทรรศการรำลึกฯ รัชกาลที่ ๕, รัชกาลที่ ๙ และรัชกาลที่ ๑๐ และสมเด็จ พระนางเจ้าสิริกิต์ พระบรมราชินีนาถ พระบรมราชชนนีพันปีหลวง การจำลอง ร้านจังหวัด/อำเภอย้อนยุค (ร้านกินเส้นจัดแสดงและจำหน่าย สินค้าผลิตภัณฑ์ชุมชนของดีประจำอำเภอและจังหวัด) และการแสดง/การประกวดร้องเพลงของนักเรียนในพื้นที่ระดับชั้นประถมศึกษา และมัธยมศึกษา กิจกรรมในงานมีหลายรายการ อาทิ รำถวายพระพร/การแสดงศิลปวัฒนธรรมย้อนรำลึกถึงรัชกาลที่ ๕ และรัชกาลที่ ๙ การแสดงแสง สี เสียง สำนึกในพระมหากรุณาธิคุณ (Water screen) และน้ำพุดนตรี

**มติที่ประชุม** รับทราบ

**4.2 เรื่องเสนอเพื่อทราบ (โดยเอกสาร)**

1) รายงานผลการดำเนินงานการส่งเสริมผลิตภัณฑ์ชุมชน OTOP

ของจังหวัดอ่างทอง

**ประธาน**  มอบสำนักงานพัฒนาชุมชนจังหวัดอ่างทอง

**พัฒนาการจังหวัดอ่างทอง**  1) รายงานผลการดำเนินงานการส่งเสริมผลิตภัณฑ์ชุมชน OTOP ของจังหวัดอ่างทอง กรมการพัฒนาชุมน ได้จัดงาน OTOP Midyear 2019 โดยมีวัตถุประสงค์ เพื่อพัฒนาศักยภาพผู้ผลิต ผู้ประกอบการ OTOP พัฒนาผลิตภัณฑ์ OTOP ส่งเสริมช่องทางการตลาด และสร้างรายได้ให้ชุมชน รวมทั้งสร้างการเรียนรู้แนวทางการพัฒนาผลิตภัณฑ์ OTOP ให้สอดคล้องกับความต้องการของลูกค้า ดำเนินเมื่อวันที่ 15 – 23 มิถุนายน 2562 ณ อาคารชาเลนเจอร์ 1 – 3 ศูนย์แสดงสินค้าและการประชุมอิมแพ็คเมืองอ่างทองธานี อำเภอปากเกร็ด จังหวัดนนทบุรี ยอดการจำหน่ายรวมทั้งสิ้น 2,078,477 บาท มีผู้ผลิต ผู้ประกอบการ เข้าร่วมจำนวน ๑๘ กลุ่ม แบ่งได้ดังนี้

**๑. ผู้ประกอบการ OTOP จำนวน ๗ กลุ่ม ได้แก่**

๑) วิสาหกิจชุมชนช้างยิ้มเกษตรอินทรีย์ป่าโมกตำบลโรงช้าง อ.ป่าโมก

๒) วิสาหกิจชุมชนผู้ผลิตไผ่หวาน อ.แสวงหา

๓) โรงงานลูกชิ้นเมืองทองพานิชย์ จำกัด อ.โพธิ์ทอง

๔) กลุ่มวิสาหกิจชุมชนรองเท้าแฟชั่นสตรี อ.วิเศษชัยชาญ

๕) กลุ่มหัตถกรรมบ้านตลาดใหม่ อ.วิเศษชัยชาญ

๖) กลุ่มทำกลองเอกราช อ.ป่าโมก

๗) กลุ่มผลิตภัณฑ์เซรามิคชุมชนวัดชัยมงคล อ.เมืองอ่างทอง

๘) กลุ่มจักสานกระเป๋าเชือกมัดฟาง อ.วิเศษชัยชาญ

๙) กลุ่มแม่บ้านเกษกรรำมะสัก อ.โพธิ์ทอง

**๒. สุดยอดผลิตภัณฑ์ OTOP เด่น จังหวัด (Provincial Star OTOP : PSO)**

**จำนวน ๔ กลุ่ม ได้แก่**

๑) จิตกรรมไทยบาติก อ.ป่าโมก

๒) วิสาหกิจชุมชนสมุนไพรและส่งเสริมอาชีพบ้านหงส์ อ.โพธิ์ทอง

๓) วิสาหกิจชุมชนบุษกรเต้าหู้นมสดอำเภอป่าโมก อ.ป่าโมก

๔) กลุ่มอาชีพจักสาน อ.โพธิ์ทอง

**๓) บูธ อัตลักษณ์ จังหวัด (OTOP signature) จำนวน ๑ กลุ่ม** **ได้แก่**

วิสาหกิจชุมชนสานศิลป์บางเจ้าฉ่า อ.โพธิ์ทอง

**๔) ผลิตภัณฑ์ OTOP ที่มีนวัตกรรม จำนวน ๑ กลุ่ม ได้แก่**

กลุ่มจักสานผักตบชวาบ้านบางตาแผ่น อ.เมืองอ่างทอง

**๕) ผู้ประกอบการ OTOP ชวนชิม จำนวน ๑ กลุ่ม ได้แก่**

ครัวพิทักษ์ฟาร์ม อ.วิเศษชัยชาญ

**๖) ประเภทอาหารถิ่นรสไทยแท้ จำนวน ๑ กลุ่ม ได้แก่**

เอกลักษณ์ ขนมไทย อ.วิเศษชัยชาญ

**๗) ประเภท OTOP Health & Spa จำนวน ๑ กลุ่ม ได้แก่**

วิสาหกิจชุมชนอาภานวดแผนไทยบางเจ้าฉ่า อ.โพธิ์ทอง

**มติที่ประชุม**  รับทราบ

2) ผลการจดทะเบียนธุรกิจและงานส่งเสริมด้านการตลาด

**ประธาน**  มอบสำนักงานพาณิชย์จังหวัดอ่างทอง

**พาณิชย์จังหวัดอ่างทอง** เดือนพฤษภาคม 2562 กับเดือนมิถุนายน 2562

|  |  |  |  |  |
| --- | --- | --- | --- | --- |
| **ประจำเดือน** | **การจดทะเบียนจัดตั้งใหม่** | | **การยกเลิกกิจการ** | |
| **ราย** | **ทุนจดทะเบียน** | **ราย** | **ทุนจดทะเบียน** |
| พฤษภาคม 2562 | 11 | 27,500,000.00 | 3 | 2,500,000.00 |
| มิถุนายน 2562 | 12 | 16,900,000.00 | 1 | 100,000.00 |
| เปรียบเทียบผลต่างระหว่างเดือนพฤษภาคม2562กับเดือนมิถุนายน 2562 | 1 | 10,600,000.00 | 2 | 2,400,000.00 |

**จดทะเบียนตั้งใหม่**

ธุรกิจที่จดทะเบียนจัดตั้งในเดือนมิถุนายน 2562 มีจำนวน 12 ราย เงินทุนจดทะเบียนรวม 16,900,000 บาท แบ่งดังนี้

**บริษัทจำกัด** จำนวน 8 ราย ดังนี้

1. ประกอบกิจการจำหน่ายสินค้าอุปโภคและบริโภค

จำนวน 2 ราย

2. ประกอบกิจการรับเหมาก่อสร้าง อาคารที่พักอาศัย ทุกประเภท บ้านเดี่ยว จำนวน 2 ราย

3. ประกอบกิจการขายส่งวัสดุที่ใช้ในการก่อสร้าง

จำนวน 1 ราย

4. ประกอบกิจการค้าปุ๋ย ยาปราบศัตรูพืช และเคมีภัณฑ์

จำนวน 1 ราย

5. ประกอบกิจการนำเข้าชิ้นส่วน ส่วนประกอบรถเครน (ปั้นจั่น) เครื่องกลหนัก จำนวน 1 ราย

6. ประกอบกิจการแปรรูปเศษและชิ้นส่วนโลหะและอโลหะเพื่อนำกลับมาใช้ใหม่ จำนวน 1 ราย

**ห้างหุ้นส่วนจำกัด** จำนวน 4 ราย ดังนี้

1. ประกอบกิจการรับเหมาก่อสร้าง จำนวน 2 ราย

2. ประกอบกิจการจำหน่ายอะไหล่และรับซ่อมเครื่องจักรกล

จำนวน 1 ราย

3. ประกอบกิจการค้าทอง เงิน เพชร พลอย และอัญมณี อื่นๆ

จำนวน 1 ราย

**ทุนจดทะเบียนสูงสุด**

ทุนจดทะเบียนสูงสุด คือ บริษัท อโณทัย โปรเอ็นจิเนียริ่ง จำกัด จำนวน 4,900,000 บาท โดยมีวัตถุประสงค์ รับเหมาก่อสร้าง

**จดทะเบียนเลิก**

การจดทะเบียนเลิก จำนวน 1 ราย คือ บริษัท เพาะรัก 2018 จำกัด ทุนจดทะเบียน 100,000 บาท ประเภทธุรกิจ ร้านกาแฟและขนมปัง

สาเหตุที่เลิก ไม่ได้ดำเนินการตามที่ประมาณไว้

จำนวนธุรกิจจดทะเบียนจัดตั้ง (ใหม่) เดือนมิถุนายน 2562

มีจำนวน 12 ราย เพิ่มขึ้น 1 ราย คิดเป็นร้อยละ 8.33 เมื่อเทียบกับ

เดือนพฤษภาคม 2562

**จำนวนนิติบุคคลคงอยู่ ณ วันที่ 30 มิถุนายน 2562**

บริษัทจำกัด 515 ราย ทุนจดทะเบียน 6,489 ล้านบาท

ห้างหุ้นส่วนจำกัด 596 ราย ทุนจดทะเบียน 986 ล้านบาท

รวม 1,111 ราย ทุนจดทะเบียน 7,475 ล้านบาท

**2. การสนับสนุนผู้ประกอบการด้านการตลาด**

1) นำผู้ประกอบการจำนวน 11 ราย เข้าร่วมแสดงและจำหน่ายสินค้า ภายในงาน "ผลิตภัณฑ์ชุมชน คนอ่างทอง" ครั้งที่ 2 ระหว่างวันที่ 2 – 6 พฤษภาคม 2562 ณ ห้างสรรพสินค้าบิ๊กซี ซูเปอร์เซ็นเตอร์ สาขาอ่างทอง โดยมียอดจำหน่าย 161,135 บาท

2) นำผู้ประกอบการ จำนวน 1 ราย เข้าร่วมแสดงและจำหน่ายสินค้า ภายในงาน "มหกรรมการค้า ชายแดนนครชัยบุรินทร์ 2019" ระหว่างวันที่ 8 – 12 พฤษภาคม 2562 ณ บริเวณลานจอดรถสวนเฉลิมพระเกียรติ 80 พรรษา จังหวัดสุรินทร์ โดยมียอดจำหน่าย 7,000 บาท

3) สำนักงานพาณิชย์จังหวัดอ่างทองดำเนิน โครงการตามแผนพัฒนาจังหวัดแบบบูรณาการจังหวัดอ่างทอง ประจำปีงบประมาณ พ.ศ.2562 คือ โครงการส่งเสริมและพัฒนาการผลิตสินค้าเกษตรและผลิตภัณฑ์ชุมชนสู่มาตรฐานสากล กิจกรรม การพัฒนาศักยภาพและเพิ่มขีดความสามารถให้แก่เกษตรกร/ผู้ประกอบการ โดยจัดงานแสดงและจำหน่ายสินค้าภายใต้ชื่องาน “สินค้าดี วิถีอ่างทอง”ครั้งที่ 2 ระหว่างวันที่ 9 – 13 พฤษภาคม 2562 ณ ลานโปรโมชั่น ชั้น 1 ศูนย์การค้าเซ็นทรัลพลาซาอุดรธานี จังหวัดอุดรธานี มีผู้ประกอบการเข้าร่วมงาน จำนวน 50 คูหา มียอดจำหน่ายทั้งสิ้น 1,316,900 บาท

**มติที่ประชุม** รับทราบ

3) การขออนุญาตโรงงาน

**อุตสาหกรรมจังหวัดอ่างทอง จำนวนโรงงานทั้งสิ้น 440 โรงงาน**

เงินลงทุนรวม 76,419.259 ล้านบาท จำนวนคนงาน 8,728 คน

ความเคลื่อนไหวการลงทุนอุตสาหกรรมที่สำคัญของจังหวัด

**อุตสาหกรรมการเกษตร**

54 โรงงาน เงินลงทุน 57,616.168 ล้านบาท คนงาน 909 คน

**อุตสาหกรรมไม้และผลิตภัณฑ์จากไม้**

52โรงงาน เงินลงทุน 157.509 ล้านบาท คนงาน 563 คน

**อุตสาหกรรมอโลหะ**

49 โรงงาน เงินลงทุน 307.868 ล้านบาท คนงาน 715 คน

**ภาวการณ์ลงทุนด้านอุตสาหกรรมในจังหวัด ลดลง**

**จำหน่ายทะเบียนโรงงานจำนวน 6 โรงงาน เนื่องจากขาดต่ออายุใบอนุญาตประกอบกิจการ**

1. 3-34(1)-1/27อท เลื่อยไม้

2. 3-91(2)-1/31อท บรรจุแก๊สหุงต้ม

3. จ3-105-118/51อท คัดแยกสิ่งปฏิกูลหรือวัสดุที่ไม่ได้ใช้แล้ว

ที่ไม่เป็นของเสียอันตราย

4. จ3-56-2/46อท ทำอิฐดินเผา

5. จ3-64(13)-25/56อท การกลึง เจาะ คว้านกัด ไส เจียน

หรือเชื่อมโลหะทั่วไป

6. จ3-9(1)-1/31อท สีข้าว

**มติที่ประชุม**  รับทราบ

**ระเบียบวาระที่ 5 เรื่องเพื่อพิจารณา**

ข้อเสนอความร่วมมือระหว่างภาครัฐและภาคเอกชนในการแก้ไขปัญหาและ พัฒนาเศรษฐกิจจังหวัดอ่างทอง (กรอ.จ.อท.)

**5.1 สภาอุตสาหกรรมการท่องเที่ยวจังหวัดอ่างทอง**

**พล.ต.สุทัศน์ อยู่นาน** ตามที่จังหวัดอ่างทอง ได้จัดโครงการอบรมเชิงปฏิบัติการเสริมสร้างความรู้ความเข้าใจในการจัดทำยุทธศาสตร์การพัฒนาจังหวัดอ่างทองตามกลุ่มภารกิจ (Cluster) ประจำปีงบประมาณ พ.ศ. 2562 ระหว่างวันที่ 6 – 7 กรกฎาคม 2562 ณ ไมด้า รีสอร์ท กาญจนบุรี จังหวัดกาญจนบุรี เพื่อจัดทำยุทธศาสตร์ วิเคราะห์ปัญหาอุปสรรค นั้น ซึ่งในการอบรมได้แบ่งกลุ่มภารกิจเพื่อวิเคราะห์ปัญหาและอุปสรรค โดยจังหวัดได้เชิญวิทยากรประจำกลุ่มจากมหาวิทยาลัยราชภัฏพระนครศรีอยุธยา เข้าร่วมให้คำแนะนำ สำหรับวิทยากรประจำกลุ่มภารกิจด้านเศรษฐกิจ คืออาจารย์สุดารัตน์ เกลี้ยงสะอาด ซึ่งอาจารย์มีความสามารถและประสบการณ์เป็นอย่างมาก จึงเสนอให้จังหวัดแต่งตั้งอาจารย์เป็นที่ปรึกษาด้านการท่องเที่ยวจังหวัดอ่างทอง

**มติที่ประชุม** ให้สำนักงานจังหวัดอ่างทอง ดำเนินการแต่งตั้งอาจารย์สุดารัตน์ เกลี้ยงสะอาด ผู้ช่วยอธิการบดีมหาวิทยาลัยราชภัฏพระนครศรีอยุธยา ร่วมเป็นที่ปรึกษาด้านการท่องเที่ยวจังหวัดอ่างทอง ต่อไป

**นายสมพงษ์ คงแช่มดี** ขอทราบความก้าวหน้าโครงการก่อสร้างถนนเส้นเลี่ยงเมือง และขอชื่นชม ส.ส. ของจังหวัดอ่างทอง ที่ร่วมอภิปลายในสภา ในส่วนของการเสนอขอรับงบประมาณเพื่อก่อสร้างถนนนั้น ขอให้ขอรับการจัดสรรงบประมาณมาดำเนินการเป็นช่วงๆ หรือเป็นระยะ ไม่ต้องเสนอขอในครั้งเดียวก็ได้

**ผู้แทน โยธาธิการและผังเมืองจังหวัดอ่างทอง** ได้ดำเนินการประชุมในระดับจังหวัด และได้นำข้อมูลแผนงาน ไปบรรจุไว้ในผังเมืองรวมของอ่างทองก่อนแล้ว เพื่อให้การดำเนินการง่ายขึ้น และแจ้งกรมโยธาธิการและผังเมือง กรมทางหลวง และกรมทางหลวงชนบท ทราบ

**มติที่ประชุม** รับทราบ

**5.2 หอการค้าจังหวัดอ่างทอง**

**ประธานหอการค้าจังหวัดอ่างทอง -** การจัดงาน ใต้ร่มโพธิ์ทอง หอการค้าแฟร์อ่างทอง ครั้งที่ 3อยู่ระหว่างจัดทำสรุปผลการจัดงาน โดยสรุปรายได้คร่าวๆ อยู่ที่ประมาณ 20 ล้านบาทขึ้นไป ผู้ร่วมงาน และนักท่องเที่ยว ประมาณ 30,000 คน และหากนับรวมจำนวนการจำหน่ายธูปเทียนด้วยรวมทั้งสิ้น ประมาณ 40,000 – 50,000 คน

- หอการค้าไทยแจ้งว่าปัจจุบันประเทศจีนได้ส่งผักและผลไม้ เข้ามาจำหน่าย ในประเทศไทย จึงขอเสนอให้จังหวัดอ่างทอง เตรียมรับสถานการณ์ผักและผลไม้ เข้ามาจำหน่ายในประเทศไทยตามช่วงฤดูกาล ซึ่งเดิมจังหวัดได้จำหน่ายสินค้าที่ผ่านมาตรฐาน GMP อยู่แล้ว

- ประชาสัมพันธ์งาน ทิ้งกระจาดอ่างทอง ณ บริเวณตลาดทรัพย์ทวี (ข้างศาลเจ้าพ่อกวนอู) จังหวัดอ่างทอง วันที่ 27 กรกฎาคม - 5 สิงหาคม 2562 ซึ่งในวันที่ 2 สิงหาคม 2562 เวลา 15.00 น. จัดกิจกรรมทิ้งกระจาดโดยจะมีผู้เข้าร่วมงานประมาณ 2,000 – 3,000 คน จึงขอเรียนเชิญคณะกรรมการ กรอ.จ.อท. หัวหน้า ส่วนราชการทุกท่าน เข้าร่วมงาน สำหรับผู้ที่มีจิตศรัทธาสามารถร่วมบริจาคได้

**มติที่ประชุม** รับทราบ

**ปิดประชุมเวลา** 15.00 น.

(ลงชื่อ) ผู้จดรายงานการประชุม

(นางสุธีรา พรภักดีเทวะนุกูล)

พนักงานวิเคราะห์นโยบายและแผน

(ลงชื่อ) ผู้ตรวจรายงานการประชุม

(นายสุณิชย์ มะลิทอง)

นักวิเคราะห์นโยบายและแผนปฏิบัติการ